CELEX: 21998A0117(02)
Language: el
Date: 1998-10-14 00:00:00
Title: Πρωτόκολλο που καθορίζει τις αλιευτικές δυνατότητες και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Ισημερινής Γουινέας όσον αφορά την αλιεία στα ανοικτά των ακτών της Ισημερινής Γουινέας, για την περίοδο από την 1η Ιουλίου 1997 έως τις 30 Ιουνίου 2000

Avis juridique important

|

21998A0117(02)

Πρωτόκολλο που καθορίζει τις αλιευτικές δυνατότητες και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Ισημερινής Γουινέας όσον αφορά την αλιεία στα ανοικτά των ακτών της Ισημερινής Γουινέας, για την περίοδο από την 1η Ιουλίου 1997 έως τις 30 Ιουνίου 2000  

Επίσημη Εφημερίδα αριθ. L 011 της 17/01/1998 σ. 0033 - 0038

ΠΡΩΤΟΚΟΛΛΟ που καθορίζει τις αλιευτικές δυνατότητες και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Ισημερινής Γουινέας όσον αφορά την αλιεία στα ανοικτά των ακτών της Ισημερινής Γουινέας, για την περίοδο από την 1η Ιουλίου 1997 έως τις 30 Ιουνίου 2000 Άρθρο 1 Από την 1η Ιουλίου και για περίοδο τριών ετών, οι δυνατότητες αλιείας που προβλέπονται στο άρθρο 2 της συμφωνίας, καθορίζονται ως ακολούθως:- γρι-γρι ψυγεία αλιείας τόνου: 30 σκάφη,- παραγαδιάρικα επιφανείας: 30 σκάφη,- θυνναλιευτικά με καλάμι: 8 σκάφη.Άρθρο 2 1. Η χρηματοδοτική αντιστάθμιση που αναφέρεται στο άρθρο 6 της συμφωνίας καθορίζεται, για την περίοδο που προβλέπεται στο άρθρο 1, σε 600 000 Ecu, καταβλητέα σε τρεις ίσες ετήσιες δόσεις. Η αντιστάθμιση καλύπτει βάρος αλιευμάτων 4 000 τόνων αλιευμονένου τόνου κατ' έτος στα ύδατα της Ισημερινής Γουινέας. Εάν ο όγκος των τονοειδών που αλίευσαν τα κοινοτικά σκάφη στην αλιευτική ζώνη της Ισημερινής Γουινέας υπερβαίνει την εν λόγω ποσότητα, το προαναφερόμενο ποσό αυξάνεται ανάλογα.2. Η διάθεση της αντιστάθμισης αυτής υπόκειται στην αποκλειστική αρμοδιότητα της κυβέρνησης της Δημοκρατίας της Ισημερινής Γουινέας.3. Το ποσό της αντιστάθμισης καταβάλλεται στο λογαριασμό αριθ. 4160 του Δημόσιου Ταμείου της Ισημερινής Γουινέας, ο οποίος ανοίχθηκε στην Τράπεζα των Κεντροαφρικανικών Κρατών (BEAC) στο Μαλαμπό. Οποιαδήποτε ενδεχόμενη μεταβολή θα ανακοινωθεί στην Επιτροπή των Ευρωπαϊκών Κοινοτήτων.Άρθρο 3 Επιπλέον, η Κοινότητα θα συμμετάσχει, κατά την περίοδο που αναφέρεται στο άρθρο 1, με ποσό ύψους 50 000 Ecu, στη χρηματοδότηση ενός επιστημονικού ή τεχνικού προγράμματος της Ισημερινής Γουινέας, το οποίο προορίζεται για τη βελτίωση των γνώσεων στον τομέα της αλιείας όσον αφορά την αποκλειστική οικονομική ζώνη της Ισημερινής Γουινέας.Το ποσό αυτό θα τεθεί στη διάθεση της κυβέρνησης της Δημοκρατίας της Ισημερινής Γουινέας και θα κατατεθεί στο λογαριασμό που θα υποδείξουν οι αρχές της Ισημερινής Γουινέας.Οι αρμόδιες αρχές της Ισημερινής Γουινέας απευθύνουν στην Κοινότητα συνοπτική έκθεση για τη χρησιμοποίηση των ποσών.Άρθρο 4 Τα δύο μέρη συμφωνούν ότι η βελτίωση των γνώσεων των προσώπων που απασχολούνται με τη θαλάσσια αλιεία αποτελεί ουσιαστικό στοιχείο της επιτυχίας της συνεργασίας τους. Προς το σκοπό αυτό, η Κοινότητα θα διευκολύνει την υποδοχή των υπηκόων της Ισημερινής Γουινέας στα ιδρύματα σπουδών των κρατών μελών της και θα θέσει στη διάθεσή τους, κατά τη διάρκεια της περιόδου που αναφέρεται στο άρθρο 1, υποτροφίες σπουδών και πρακτικής εκπαίδευσης στους διάφορους επιστημονικούς, τεχνικούς και οικονομικούς τομείς που αφορούν την αλιεία. Οι υποτροφίες αυτές μπορούν επίσης να χρησιμοποιηθούν σε όλα τα κράτη που συνδέονται με την Κοινότητα με συμφωνίες συνεργασίας. Το συνολικό κόστος των υποτροφιών αυτών δεν δύναται να υπερβαίνει τα 140 000 Ecu. Μέρος του ποσού αυτού δύναται, κατόπιν αιτήσεως των αρχών της Ισημερινής Γουινέας, να χρησιμοποιηθεί για να καλύψει τα έξοδα συμμετοχής σε διεθνείς συνεδριάσεις στον τομέα της αλιείας.Το ποσό αυτό καταβάλλεται ανάλογα με τον ρυθμό της χρησιμοποίησής του.Άρθρο 5 Η Κοινότητα συμμετέχει εξάλλου, με ποσό 170 000 Ecu, στη χρηματοδότηση προγραμμάτων που αποσκοπούν στη στήριξη των δομών που είναι εποφορτισμένες με την επιθεώρηση της αλιείας και για την ερασιτεχνική αλιεία.Το ποσό αυτό διατίθεται στο Υπουργείο Αλιείας και Δασών, το οποίο ανακοινώνει τον τραπεζικό λογαριασμό που θα χρησιμοποιείται για την εν λόγω πληρωμή.Το ποσό αυτό καταβάλλεται ανάλογα με τον ρυθμό της χρησιμοποίησής του.Άρθρο 6 Εάν η Κοινότητα δεν εκτελέσει τις πληρωμές που προβλέπονται στα άρθρα 2 και 3, η εφαρμογή του παρόντος πρωτοκόλλου είναι δυνατόν να ανασταλεί.Άρθρο 7 Το παράρτημα της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Ισημερινής Γουινέας σχετικά με την αλιεία στα ανοικτά των ακτών της Ισημερινής Γουινέας καταργείται, και αντικαθίσταται από το παράρτημα του παρόντος πρωτοκόλλου.Άρθρο 8 Το παρόν πρωτόκολλο αρχίζει να ισχύει την ημερομηνία υπογραφής του.Εφαρμόζεται από την 1η Ιουλίου 1997.ΠΑΡΑΡΤΗΜΑ ΟΡΟΙ ΑΣΚΗΣΗΣ ΤΗΣ ΑΛΙΕΙΑΣ ΣΤΗΝ ΑΛΙΕΥΤΙΚΗ ΖΩΝΗ ΤΗΣ ΙΣΗΜΕΡΙΝΗΣ ΓΟΥΙΝΕΑΣ ΑΠΟ ΤΑ ΚΟΙΝΟΤΙΚΑ ΣΚΑΦΗ Α. Διατυπώσεις εφαρμοζόμενες κατά την αίτηση και την έκδοση των αδειών Η εφαρμοστέα διαδικασία κατά την αίτηση και την έκδοση των αδειών που επιτρέπουν στα σκάφη υπό σημαία κράτους μέλους της Κοινότητας να αλιεύουν στην αλιευτική ζώνη της Ισημερινής Γουινέας, είναι η ακόλουθη.Οι αρμόδιες αρχές της Κοινότητας υποβάλλουν, μέσω της αντιπροσωπείας της Επιτροπής των Ευρωπαϊκών Κοινοτήτων στην Ισημερινή Γουινέα, στο Υπουργείο Αλιείας και Δασών της Δημοκρατίας της Ισημερινής Γουινέας, αίτηση για κάθε σκάφος το οποίο επιθυμεί να αλιεύσει βάσει της συμφωνίας.Οι αιτήσεις υποβάλλονται με τα έντυπα που παρέχουν για το σκοπό αυτό οι αρμόδιες αρχές της Δημοκρατίας της Ισημερινής Γουινέας, σύμφωνα με το επισυναπτόμενο υπόδειγμα (προσάρτημα 1).Οι άδειες, από τη στιγμή που θα υπογραφούν, χορηγούνται από τις αρχές της Ισημερινής Γουινέας στους πλοιοκτήτες ή στους εκπροσώπους τους, μέσω της αντιπροσωπείας της Επιτροπής των Ευρωπαϊκών Κοινοτήτων στην Ισημερινή Γουινέα, εντός προθεσμίας 15 εργάσιμων ημερών μετά την υποβολή της αίτησης.Εντούτοις, κατόπιν αιτήσεως της Ευρωπαϊκής Κοινότητας και σε περίπτωση αποδεδειγμένης ανωτέρας βίας, η άδεια ενός σκάφους αντικαθίσταται με νέα άδεια που καταρτίζεται στο όνομα ενός άλλου πανομοιότυπου σκάφους. Ο πλοιοκτήτης του προς αντικατάσταση σκάφους καταθέτει την ακυρωμένη άδεια στο Υπουργείο Αλιείας και Δασών της Δημοκρατίας της Ισημερινής Γουινέας, μέσω της Αντιπροσωπείας της Επιτροπής των Ευρωπαϊκών Κοινοτήτων.Στη νέα άδεια αναγράφονται:- η ημερομηνία εκδόσεως,- το γεγονός ότι η άδεια αυτή ακυρώνει και αντικαθιστά την άδεια του προηγουμένου σκάφους.Στην περίπτωση αυτή, δεν οφείλεται κανένα νέο κατ' αποκοπήν ποσό.Η άδεια πρέπει να διαφυλάσσεται επάνω στο σκάφος, ανά πάσα στιγμή. Ωστόσο, με την παραλαβή της κοινοποίησης της προκαταβολής που αποστέλλεται από την Επιτροπή των Ευρωπαϊκών Κοινοτήτων στις αρχές της Ισημερινής Γουινέας, το σκάφος καταχωρίζεται σε κατάλογο που ανακοινώνεται προς τις ελεγκτικές αλιευτικές αρχές της Ισημερινής Γουινέας. Μέχρις ότου παραληφθεί το έγγραφο της άδειας, μπορεί να δοθεί τηλεομοιοτυπία αυτής 7 αυτή η τηλεομοιοτυπία, η οποία παρέχει τη δυνατότητα στο σκάφος να αλιεύει, μέχρις ότου παραληφθεί το πρωτότυπο, πρέπει να φυλάσσεται επί του σκάφους.Οι άδειες ισχύουν για ένα έτος. Μπορούν να ανανεωθούν.Τα τέλη καθορίζονται σε 20 Ecu, ανά αλιευόμενο τόνο, στην αλιευτική ζώνη της Ισημερινής Γουινέας.Οι αρμόδιες αρχές της Ισημερινής Γουινέας γνωστοποιούν τις λεπτομέρειες πληρωμής των τελών, και ιδίως τους τραπεζικούς λογαριασμούς καθώς και το νόμισμα που θα πρέπει να χρησιμοποιηθεί.Οι άδειες χορηγούνται αφού καταβληθεί, κατ' αποκοπήν ετήσιο ποσό ύψους 1 300 Ecu για κάθε γρι-γρι αλιείας τόνου, 200 Ecu ετησίως ανά θυναλιευτικό με καλάμι και 300 Ecu ετησίως για παραγαδιάρικο επιφανείας.Β. Δηλώσεις αλιευμάτων και κατάσταση των τελών που οφείλουν οι πλοιοκτήτες Ο πλοίαρχος συμπληρώνει ένα δελτίο αλιείας, για κάθε αλιευτική περίοδο διανυθείσα στην αλιευτική ζώνη της Ισημερινής Γουινέας, σύμφωνα με το υπόδειγμα που περιέχεται στο προσάρτημα 2.Τα δελτία, που πρέπει να είναι ευανάγνωστα και να φέρουν την υπογραφή του πλοιάρχου, αποστέλλονται προς επεξεργασία το συντομότερο δυνατό στο γραφείο υπερπόντιας επιστημονικής και τεχνικής έρευνας (Orstom) ή στο ισπανικό ωκεανογραφικό ινστιτούτο (ΙΕΟ).Σε περίπτωση παράβασης αυτών των διατάξεων, η κυβέρνηση της Ισημερινής Γουινέας επιφυλάσσεται του δικαιώματος να αναστείλει την άδεια του υπό κατηγορία σκάφους, μέχρις ότου εκπληρωθούν οι διατυπώσεις αυτές, και να εφαρμόσει τις κυρώσεις που προβλέπει ο νόμος αριθ. 2/1987, της 16ης Φεβρουαρίου 1987.Τα κράτη μέλη ανακοινώνουν στην Επιτροπή των Ευρωπαϊκών Κοινοτήτων πριν από τις 15 Απριλίου, το βάρος των αλιευμάτων για το έτος που διανύθηκε, όπως αυτό ανακοινώθηκε από τα επιστημονικά ινστιτούτα. Βάσει αυτών των δεδομένων, η Επιτροπή καταρτίζει την κατάσταση των τελών που οφείλονται στο πλαίσιο μιας αλιευτικής περιόδου και τη διαβιβάζει στις αρχές της Ισημερινής Γουινέας.Η κατάσταση των τελών κοινοποιείται από την Επιτροπή των Ευρωπαϊκών Κοινοτήτων στους πλοιοκτήτες, το αργότερο μέχρι το τέλος Απριλίου. Οι πλοιοκτήτες διαθέτουν προθεσμία 30 ημερών για να εκπληρώσουν τις οικονομικές υποχρεώσεις τους. Εάν το οφειλόμενο ποσό για τις πραγματοποιηθείσες αλιευτικές δραστηριότητες είναι μικρότερο της προκαταβολής, το εναπομένον ποσό δεν επιστρέφεται στον πλοιοκτήτη.Γ. Επιθεώρηση και έλεγχος Κάθε σκάφος της Κοινότητας το οποίο αλιεύει στη ζώνη της Ισημερινής Γουινέας επιτρέπει και διευκολύνει την επιβίβαση στο σκάφος και την εκπλήρωση των καθηκόντων κάθε υπαλλήλου της Ισημερινής Γουινέας, επιφορτισμένου με την επιθεώρηση και τον έλεγχο. Η παρουσία του υπαλλήλου αυτού στο σκάφος δεν πρέπει να υπερβαίνει το χρόνο που απαιτείται για την επαλήθευση των αλιευμάτων με δειγματοληψία, καθώς και για οποιοδήποτε άλλον έλεγχο σχετικό με τις αλιευτικές δραστηριότητες.Δ. Αλιευτικές ζώνες Τα σκάφη που αναφέρονται στο άρθρο 1 του πρωτοκόλλου έχουν το δικαίωμα να ασκούν την αλιεία μέσα στα ύδατα που ευρίσκονται πέραν των τεσσάρων ναυτικών μιλίων από τις γραμμές βάσης.Ε. Είσοδος και έξοδος από τη ζώνη Τα σκάφη υποχρεούνται, εντός των τριών ωρών που έπονται κάθε εισόδου και εξόδου από την ζώνη και κάθε τρεις ημέρες κατά τη διάρκεια των αλιευτικών τους δραστηριοτήτων στα ύδατα της Ισημερινής Γουινέας, να ανακοινώνουν απευθείας στις αρχές της Ισημερινής Γουινέας, κατά προτεραιότητα με φαξ, και, ελείψει αυτού για τα σκάφη που δεν είναι εξοπλισμένα με φαξ, με ασύρματο, το στίγμα τους καθώς και τα αλιεύματα που διατηρούνται επί του σκάφους.Ο αριθμός του φαξ και η συχνότητα του ασυρμάτου ανακοινώνονται κατά τη στιγμή της έκδοσης της άδειας αλιείας.Αντίγραφο των ανακοινώσεων με φαξ ή της καταχώρησης των ανακοινώσεων μέσω ασυρμάτου διατηρείται από τις αρχές της Ισημερινής Γουινέας και από τους πλοιοκτήτες μέχρι την έγκριση από κάθε ένα από τα δύο μέρη του οριστικού λογαριασμού των τελών που αναφέρονται στο σημείο Β.Τα σκάφη τα οποία διαπιστώνεται να αλιεύουν χωρίς να έχουν ειδοποιήσει τις αρχές της Ισημερινής Γουινέας σχετικά με την παρουσία τους, θεωρούνται ως σκάφη που δεν διαθέτουν άδεια.ΣΤ. Διαδικασία σε περίπτωση επιβίβασης 1. Η αντιπροσωπεία της Επιτροπής των Ευρωπαϊκών Κοινοτήτων στην Ισημερινή Γουινέα ενημερώνεται εντός προθεσμίας δύο εργάσιμων ημερών για κάθε επιβίβαση στην αποκλειστική οικονομική ζώνη της Ισημερινής Γουινέας, σε αλιευτικό σκάφος που φέρει σημαία ενός κράτους μέλους της Κοινότητας και αλιεύει βάσει συμφωνίας η οποία έχει συναφθεί μεταξύ της Κοινότητας και μιας τρίτης χώρας. Η εν λόγω αντιπροσωπεία δέχεται ταυτοχρόνως συνοπτική έκθεση των περιστάσεων και των λόγων της επιβίβασης.2. Προτού αντιμετωπισθεί το ενδεχόμενο λήψεως μέτρων κατά του πλοιάρχου ή του πληρώματος του πλοίου, ή οποιαδήποτε ενέργεια σε βάρος του φορτίου και του εξοπλισμού του σκάφους, εκτός από εκείνες που αποσκοπούν στη διατήρηση των αποδεικτικών στοιχείων που σχετίζονται με την τεκμαιρόμενη παράβαση, λαμβάνει χώρα διαβούλευση, εντός μιας εργάσιμης ημέρας μετά την παραλαβή των προαναφερθεισών πληροφοριών, μεταξύ της αντιπροσωπείας της Επιτροπής των Ευρωπαϊκών Κοινοτήτων στην Ισημερινή Γουινέα, του αρμόδιου υπουργείου για την αλιεία και των αρμοδίων για τον έλεγχο αρχών, με την ενδεχόμενη συμμετοχή ενός εκπροσώπου του ενδιαφερόμενου κράτους μέλους. Κατά τη διάρκεια της διαβούλευσης αυτής, τα ενδιαφερόμενα μέρη ανταλλάσσουν κάθε χρήσιμο έγγραφο ή πληροφορία που θα μπορούσε να διευκρινίσει τα πραγματικά περιστατικά. Ο πλοιοκτήτης ή ο εκπρόσωπός του ενημερώνεται για τα αποτελέσματα της διαβούλευσης αυτής καθώς και για όλα τα μέτρα που προκύπτουν από την επιβίβαση.3. Πριν από κάθε δικαστική διαδικασία, η διευθέτηση της τεκμαιρόμενης παράβασης διερευνείται μέσω της διαδικασίας του συμβιβασμού. Η διαδικασία αυτή λήγει το αργότερο τρεις εργάσιμες ημέρες μετά την επιβίβαση.4. Σε περίπτωση που η υπόθεση δεν καταστεί δυνατόν να ρυθμισθεί με συμβιβασμό και, συνεπώς, ασκηθεί προσφυγή ενώπιον μιας αρμόδιας δικαστικής αρχής της Ισημερινής Γουινέας, εν αναμονή της δικαστικής αποφάσεως, ορίζεται από την αρμόδια αρχή, εντός προθεσμίας δύο εργάσιμων ημερών μετά τη λήξη της διαδικασίας του συμβιβασμού, μια εύλογη τραπεζική εγγύηση. Από τη στιγμή που η δικαστική απόφαση αθωώσει τον πλοίαρχο του σχετικού πλοίου, η αρμόδια αρχή αποδεσμεύει την τραπεζική εγγύηση.5. Το σκάφος και το πλήρωμα απαλλάσσονται:- είτε αμέσως μετά τη διαβούλευση αν τα διαπιστωθέντα πραγματικά περιστατικά το επιτρέπουν,- είτε αμέσως μετά την καταβολή του τυχόν προστίμου (διαδικασία συμβιβασμού),- είτε αμέσως μετά την κατάθεση της τραπιζικής εγγύησης (δικαστική διαδικασία).6. Σε περίπτωση που ένα από τα μέρη κρίνει ότι υπάρχει κάποιο πρόβλημα κατά την εφαρμογή της προαναφερθείσας διαδικασίας, δύναται να ζητήσει επιγόντως διαβούλευση βάσει του άρθρου 8 της συμφωνίας.Προσάρτημα 1 ΔΗΜΟΚΡΑΤΙΑ ΤΗΣ ΙΣΗΜΕΡΙΝΗΣ ΓΟΥΙΝΕΑΣ ΕΝΤΥΠΟ ΑΙΤΗΣΕΩΣ ΑΔΕΙΑΣ ΑΛΙΕΙΑΣ >ΑΡΧΗ ΓΡΑΦΗΚΟΥ>1. Διάρκεια ισχύος: από έως 2.Όνομα του σκάφους:3.Όνομα του πλοιοκτήτη:4.Λιμάνι και αριθμός νηολόγησης:5.Είδος αλιείας:6.Επιτρεπόμενα δίχτυα διχτυών:7.Μήκος του σκάφους:8.Πλάτος του σκάφους:9.Ολική χωρητικότητα:10.Χωρητικότητα αμπαριών:11.Ιπποδύναμη κινητήρα:12.Χαρακτηριστικά ναυπήγησης:13.Συνήθης αριθμός πληρώματος του σκάφους:14.Ραδιο-ηλεκτρικός εξοπλισμός:15.Όνομα του πλοιάρχου:Τα ανωτέρω στοιχεία παρέχονται με απόλυτη ευθύνη του πλοιοκτήτη ή του εκπροσώπου του. Ημερομηνία αιτήσεως:>ΤΕΛΟΣ ΓΡΑΦΗΚΟΥ>Προσάρτημα 2 >ΑΡΧΗ ΓΡΑΦΗΚΟΥ>ICC>ΤΕΛΟΣ ΓΡΑΦΗΚΟΥ>